
ΤΕΥΧΟΣ ΔΕΥΤΕΡΟ 


Αρ 


. Φύλλου 1566 


ΑΠΟΦΑΣΕΙΣ 

Αριθμ. 12328 _ 

Έγκριση Κανονισμού Διδακτορικών Σπουδών 
του Τμήματος Φυσικής της Σχολής Θετικών 
Επιστημών του Αριστοτελείου Πανεπιστημίου 
Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(αριθμ. συνεδρίασης 2953/25-1-2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξειςτου άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α'/4-8-2017). 

3. Τις ερμηνευτικές εγκύκλιους του Υπουργείου Παιδεί¬ 
ας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29-9-2017: «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β) 22879/Ζ1/9-2-2018: «Εφαρμογή των 
διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Φυσι¬ 
κής της Σχολής Θετικών Επιστημών του Αριστοτελείου 
Πανεπιστημίου Θεσσαλονίκης (συνεδρίαση με αριθμ. 
5/18-12-2017). 

5. Τη με αριθμό 17746/28-1-2015 (ΦΕΚ 258/τ.Β7 
24-2-2015) απόφαση του Συμβουλίου του ΑΠΟ: «Έγκρι¬ 
ση της υπ'αριθμ. 17508/23-1-2015 πράξης του Πρύτα¬ 
νη του Αριστοτελείου Πανεπιστημίου Θεσσαλονίκης 
(Α.Π.Θ.), περί του ορισμού Αναπληρωτών Πρύτανη του 
Α.Π.Θ., μεταβίβασης αρμοδιοτήτων στους Αναπληρωτές 
Πρύτανη και καθορισμού της σειράς αναπλήρωσηςτου 
Πρύτανη». 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Φυσικής της Σχολής Θετικών Επιστημών 
του Αριστοτελείου Πανεπιστημίου Θεσσαλονίκης, ως 
εξής: 


Άρθρο 1. 

Γενικές Αρχές 

1. Οι Διδακτορικές Σπουδές στο Τμήμα Φυσικής 
του ΑΠΘ αποσκοπούν στην προαγωγή της γνώσης 
μέσω της παραγωγής πρωτότυπης επιστημονικής 
έρευνας και οδηγούν στην απόκτηση Διδακτορικού 
Διπλώματος. 

2. Το Διδακτορικό Δίπλωμα αποτελεί τον ανώτατο 
ακαδημαϊκό τίτλο, ο οποίος πιστοποιεί την κατάκτηση 
της ερευνητικής μεθοδολογίας με την ολοκλήρωση της 
πρωτότυπης επιστημονικής έρευνας που εκπονήθηκε 
και την ουσιαστική συνεισφορά του/της κατόχου του 
στην εξέλιξη της επιστήμης και της γνώσης. 

3. Στον παρόντα Κανονισμό αποτυπώνονται η δομή 
και οι κανόνες λειτουργίας του Προγράμματος Διδα¬ 
κτορικών Σπουδών του Τ μήματος Φυσικής του Αριστο- 
τελείου Πανεπιστημίου Θεσσαλονίκης, όπως αυτός κα¬ 
ταρτίστηκε με απόφαση της Συνέλευσης του Τμήματος 
(συνεδρίαση με αριθμ. 5/18-12-2017), εγκρίθηκε απάτη 
Σύγκλητο του ΑΠΘ, δημοσιεύθηκε στην Εφημερίδα της 
Κυβερνήσεως, αναρτήθηκε στο διαδικτυακό τόπο του 
Τμήματος, και κοινοποιήθηκε στο Υπουργείο Παιδείας, 
Έρευνας και Θρησκευμάτων. 

4.0 παρών Κανονισμός μπορεί να τροποποιηθεί κατό¬ 
πιν απόφασης της Συνέλευσης του Τμήματος και έγκρι¬ 
σης από τη Σύγκλητο του ΑΠΘ. 

Άρθρο 2. 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήμα¬ 
τος Φυσικής οργανώνεται και λειτουργεί σύμφωνα με 
τις διατάξεις του ν. 4485/2017 και των εν ισχύ σχετικών 
διατάξεων και αποφάσεων. 

Άρθρο 3. 

Δικαίωμα Υποβολής Αίτησης 

1. Δικαίωμα υποβολής αίτησης για εκπόνηση Διδα¬ 
κτορικής Διατριβής στο Τμήμα Φυσικής έχουν όσοι/ες 
πληρούν τις κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ήΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής, ή αναγνωρισμένου ως ισότιμου 

ιδρύματος της αλλοδαπής, ή είναι κάτοχοι ενιαίου και 
αδιάσπαστου τίτλου σπουδών μεταπτυχιακού επιπέδου 
κατά το άρθρο 46 του ν. 4485/2017. 

■ Στις παρακάτω εξαιρετικές περιπτώσεις, γίνονται 
δεκτοί/ές ως Υποψήφιοι/ες Διδάκτορες και μη κάτοχοι 
Διπλώματος Μεταπτυχιακών Σπουδών: α) Έχουν πτυ- 
χίο/α συνολικής φοίτησης 5 ετών σε Πανεπιστήμια της 
αλλοδαπής που τους παρέχει επάρκεια γνώσεων για την 
αντιμετώπιση του θέματος της διδακτορικής διατριβής ή 
β) Διαθέτουν επαρκές δημοσιευμένο ερευνητικό έργο σε 
αναγνωρισμένα διεθνή επιστημονικά περιοδικά το οποίο 
είναι συναφές με το γνωστικό αντικείμενο του θέματος 
της διατριβής ή γ) διαθέτουν σημαντική επαγγελ-ματι- 
κή-ερευνητική εμπειρία σχετική με το αντικείμενο της 
διατριβής. Σε αυτές τις περιπτώσεις: ι) η Συνέλευση του 
Τμήματος οφείλει να αιτιολογήσει επαρκώς την από¬ 
φασή της κατόπιν πρότασης της τριμελούς επιτροπής 
αξιολόγησης, και ιι) ο υποψήφιος οφείλει να παρακο¬ 
λουθήσει και να εξεταστεί επιτυχώς σε μαθήματα των 
Προγραμμάτων Μεταπτυχιακών Σπουδών του Τμήματος 
ή άλλων Τμημάτων, τα οποία ορίζονται από την τριμελή 
επιτροπή αξιολόγησης και τον επιβλέποντα. 

2. Η καταλληλότητα των τίτλων σπουδών και η επάρ¬ 
κεια γνώσεων του/της υποψήφιου/ας, καθώς και οι 
εξαιρετικές περιπτώσεις, εξετάζονται από την τριμελή 
επιτροπή αξιολόγησης και εγκρίνονται αποκλειστικά από 
τη Συνέλευση του Τμήματος. 

Άρθρο 4. 

Χρονική διάρκεια 

1. Η χρονική διάρκεια για την απόκτηση του Διδα¬ 
κτορικού Διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

2. Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι ΜΔΕ, το 
ελάχιστο χρονικό όριο απόκτησης του Διδακτορικού 
Διπλώματος ανέρχεται σε τέσσερα (4) πλήρη ημερολο¬ 
γιακά έτη από την ημερομηνία ορισμού της Τριμελούς 
Συμβουλευτικής Επιτροπής. 

3.0 μέγιστος χρόνος ολοκλήρωσης της διατριβής ορί¬ 
ζεται σε κάθε περίπτωση στα έξι (6) έτη. Ο παραπάνω 
χρόνος δύναται να παραταθεί για δύο (2) έτη, μετά από 
αίτηση του/της υποψηφίου/ας και τεκμηριωμένη από¬ 
φαση της Συνέλευσης του Τμήματος. 

4. Ο/η υποψήφιος/α διδάκτορας μπορεί να αιτηθεί 
αναστολή ενός (1) πλήρους ημερολογιακού έτους με 
αίτησή του/της, η οποία συνοδεύεται με επαρκώς αιτιο¬ 
λογημένη εισήγηση τηςΤριμελούς Συμβουλευτικής Επι¬ 
τροπής και εγκρίνεται από την Συνέλευση του Τμήματος. 
Κατά τη διάρκεια της αναστολής αίρονται η ιδιότητα του/ 
της υποψ. διδάκτορα και τα εξ αυτής απορρέοντα δικαι¬ 
ώματα. Ο χρόνος της αναστολής δεν προ-σμετράται στο 
μέγιστο συνολικό χρόνο εκπόνησης της Διδακτορικής 
Διατριβής. Ο/Η υποψήφιος/α έχει δικαίωμα να διακόψει 
την αναστολή σπουδών του. Οι αιτήσεις αναστολής δεν 
πρέπει να υπερβαίνουν τις δύο (2). 


5. Αναδιατύπωση ή εξειδίκευση του τίτλου της Διδα¬ 
κτορικής Διατριβής, μπορεί να πραγματοποιηθεί κατά τη 
διάρκεια της εκπόνησης μετά από τεκμηριωμένη εισήγη¬ 
ση τηςΤριμελούς Συμβουλευτικής Επιτροπής και έγκρι¬ 
ση της Συνέλευσης του Τμήματος. Το αίτημα αυτό μπορεί 
να κατατεθεί μαζί με το αίτημα συγκρότησης της Επτα- 
μελούς Εξεταστικής Επιτροπής. Σημαντική αλλαγή του 
θέματος της υπό εκπόνησης Διδακτορικής Διατριβής, η 
οποία συνεπάγεται και ουσιαστική αλλαγή του τίτλου 
της διατριβής, μπορεί να πραγματοποιηθεί μετά από 
τεκμηριωμένη εισήγηση τηςΤριμελούς Συμβουλευτικής 
Επιτροπής και έγκριση της Συνέλευσης του Τμήματος το 
αργότερο τρία (3) εξάμηνα πριν την ολοκλήρωσή της. 
Στην περίπτωση κατά την οποία η αλλαγή θέματος οδη¬ 
γεί σε νέο επιστημονικό πεδίο ή γνωστικό αντικείμενο, 
ακολουθείται η διαδικασία του άρθρου 7 του παρόντα 
Κανονισμού. Επίσης η Τριμελής Συμβουλευτική επιτροπή 
μπορεί να αιτηθεί έγκαιρα στη Συνέλευση του Τ μήματος 
αλλαγή της γλώσσας συγγραφής της διατριβής. 

Άρθρο 5. 

Δικαιώματα/Παροχές και 

Υποχρεώσεις Υποψηφίων Διδακτόρων 

5.1 Δικαιώματα/Παροχές 

1. Οι Διδακτορικές Σπουδές στο Τμήμα Φυσικής του 
Α.Π.Θ. προσφέρονται δωρεάν. 

2. Οι υποψήφιοι/ες διδάκτορες διατηρούν πλήρως 
για πέντε (5) έτη από την ημερομηνία ορισμού της Τρι¬ 
μελούς Συμβουλευτικής Επιτροπής τα δικαιώματα και 
τις παροχές που προβλέπονται για τους/τις φοιτη-τές/ 
τριεςτου Β' κύκλου σπουδών. Ενδεικτικά αναφέρονται: 
τεχνολογική και οικονομική υποστήριξη, βραβεία, υπο¬ 
τροφίες, φοιτητική μέριμνα, εκπροσώπηση σε συλλογικά 
Όργανα, κ.α. 

3. Υπό την ευθύνη του Τομέα του επιβλέποντοςτης δια¬ 
τριβής, διατίθεται χώρος μελέτης στον/ην υποψήφιο/α 
διδάκτορα και πρόσβαση στις απαιτούμενες εργαστη¬ 
ριακές εγκαταστάσεις. 

4. Ο οικείος Τομέας και το Τμήμα Φυσικής θα πρέπει 
να υποστηρίζει, κατά το δυνατόν, τη συμμετοχή του/της 
υποψηφίου/ας σε συνέδρια και άλλες ερευνητικές και 
ακαδημαϊκές δραστηριότητες. 

5. Οι υποψήφιοι/ες διδάκτορες διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών μέχρι 
και πέντε (5) έτη μετά την απονομή του Διδακτορικού 
Διπλώματος. 

5.2. ΥΠΟΧΡΕΩΣΕΙΣ 

1. Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος, 
από 1 η έως 30 Σεπτεμβρίου, με τρόπο που θα του υπο¬ 
δειχθεί από τη γραμματεία του Τ μήματος. 

2. Ο/Η υποψήφιος/α διδάκτορας έχει υποχρέωση σε 
ετήσια προφορική παρουσίαση της προόδου της δια¬ 
τριβής ενώπιον της τριμελούς συμβουλευτικής επιτρο¬ 
πής, παρουσία μελών του εργαστηρίου ή τουΤμήματος, 
κατά την κρίση της επιτροπής. Η παρουσίαση μπορεί να 
πραγματοποιηθεί και στο πλαίσιο ημερίδας ή συνεδρίου 
που οργανώνεται από το Τμήμα. Η ημερομηνία και ο 

χώρος της παρουσίασης θα πρέπει να αναφέρονται στην 
ετήσια έκθεση προόδου τηςτριμελούς συμβουλευτικής 
επιτροπής. 

3. Ο/Η υποψήφιος/α διδάκτορας πρέπει να καταθέ¬ 
τει έγκαιρα προς την τριμελή συμβουλευτική επιτροπή 
ετήσιο αναλυτικό υπόμνημα προόδου ώστε η επιτροπή 
να συντάξει και να καταθέσει την ετήσια έκθεση προό¬ 
δου στο χρονικό διάστημα που καθορίζει ο κανονισμός 
(άρθρο 10, παρ. 5). 

4. Ο/Η υποψήφιος/α διδάκτορας οφείλει να συμμετέχει 
στις δραστηριότητεςτου εργαστηρίου (σεμινάρια, ημε¬ 
ρίδες, επιδείξεις) και, εφόσον υπάρχει η δυνατότητα, σε 
εθνικά ή/και διεθνή συνέδρια. Τα παραπάνω θα πρέπει 
να αναφέρονται στην ετήσια έκθεση προόδου από την 
Τριμελή Συμβουλευτική Επιτροπή. 

5. Εφόσον το κείμενο της διατριβής συνταχθεί στην αγ¬ 
γλική γλώσσα θα πρέπει να συμπεριληφθεί στο κείμενο 
εκτενής περίληψη στα Ελληνικά που να περιγράφει τη 
μεθοδολογία και τα κύρια αποτελέσματα της διατριβής. 

6. Το τελικό κείμενο της διατριβής θα πρέπει να κατατί¬ 
θεται στο Εθνικό ΚέντροΤεκμηρίωσης και στην Κεντρική 
Βιβλιοθήκη του ΑΠΘ στη μορφή που το απαιτούν (έντυ¬ 
πη ή/και ψηφιακή μορφή). 

7. Στις πρώτες σελίδες του κειμένου της διδακτορικής 
διατριβής πρέπει να αναφέρονται α) ο τίτλος στην αγγλι¬ 
κή, την ελληνική ή και σε όποια άλλη γλώσσα επιθυμεί 
ο/η υποψήφιος/α β) το Ίδρυμα, η Σχολή και το Τμήμα 
στο οποίο εκπονήθηκε η Διατριβή και γ) τα ονόματα των 
μελών τηςΤριμελούς Συμβουλευτικής Επιτροπής με την 
ιδιότητά τους (επιβλέπων ή μέλος) και των υπολοίπων 
μελών της Επταμελούς Εξεταστικής Επιτροπής. Για το 
κάθε μέλος θα αναφέρεται η βαθμίδα του και το ίδρυμα 
στο οποίο ανήκει. 

8. Ο/Η υποψήφιος/α οφείλει να παρακολουθήσει και 
να εξεταστεί σε μαθήματα των Προγραμμάτων Μετα¬ 
πτυχιακών Σπουδών του Τμήματος ή άλλων συναφών 
Τμημάτων, τα οποία θεωρούνται απαραίτητα για την 
επάρκεια γνώσεων του υποψήφιου και απαιτούνται για 
την αντιμετώπιση του ερευνητικού θέματος της διατρι¬ 
βής. Η παραπάνω υποχρέωση, εφόσον κριθεί απαραί¬ 
τητη, αναφέρεται στην έκθεση προόδου της Τριμελούς 
Συμβουλευτικής Επιτροπής και πρέπει να ολοκληρωθεί 
μέσα στα δύο πρώτα έτη σπουδών του/της υποψήφιου/ 
ας. Τα μαθήματα αυτά προτείνονται από τον επιβλέπο- 
ντα ή/και την τριμελή επιτροπή αξιολόγησης της αίτησης 
και εγκρίνονται από τη Συνέλευση του Τμήματος. 

9.0 υποψήφιος υποχρεούται να θέτει στη διάθεση της 
Τριμελούς Συμβουλευτικής Επιτροπής τα πρωτογενή 
στοιχεία της έρευνας που εκπονήθηκε στο πλαίσιο της 
διατριβής. 

10. Οι υποψήφιοι/ες οφείλουν να συμπεριφέρονται 
όπως αρμόζει σε μέλη της ακαδημαϊκής κοινότητας σε- 
βόμενοι/ες την κείμενη νομοθεσία και τους κανονισμούς 
του Ιδρύματος, του Τμήματος και του Εργαστηρίου/ 
Σπουδαστηρίου στο οποίο εκπονούν τη διατριβή τους. 
Σε περιπτώσεις διενέξεων αυτές θα πρέπει να επιλύονται 
από τη Συνέλευση του Τμήματος και σε οριστικό βαθμό 
από την Επιτροπή Δεοντολογίας του Ιδρύματος. 


Άρθρο 6. 

Συμμετοχή Υποψηφίων Διδακτόρων 

στην εκπαιδευτική διαδικασία 

1. Με απόφαση Συνέλευσης του Τμήματος (άρθρο 9 
παρ. 3 εδάφιο ε' του ν. 3685/2008 που παραμένει σε ισχύ 
σύμφωνα με το άρθρο 88 περ. α' του ν.4485/2017) και 
κοινή απόφαση των Υπουργών Παιδείας και Οικονομι¬ 
κών, μπορεί να ανατίθεται σε υποψήφιους/ες διδάκτορες 
η επικουρία του διδακτικού έργου των μελών ΔΕΠ του 
Τμήματος σε προπτυχιακό και μεταπτυχιακό επίπεδο 
με ωριαία αντιμισθία, η οποία επιβαρύνει τον τακτικό 
προϋπολογισμό του Ιδρύματος. 

2. Στο πλαίσιο της ανταπόδοσης των παροχών του 
Τμήματος, ο/η υποψήφιος/α διδάκτορας δύναται να 
συμμετέχει ως επιτηρητής σε περιορισμένο αριθμό 
εξετάσεων του προπτυχιακού και μεταπτυχιακού προ¬ 
γράμματος σπουδών. 

Άρθρο 7. 

Διαδικασία Επιλογής Υποψηφίων Διδακτόρων 

1. Στην αρχή κάθε ακαδημαϊκού εξαμήνου, το Τμήμα 
αναρτά ηλεκτρονικά στον διαδικτυακό του τόπο γνωστι¬ 
κά αντικείμενα ή γενικά θέματα διδακτορικών διατριβών, 
συναφή με επιστημονικά αντικείμενα της Φυσικής, με 
τους αντίστοιχους εν δυνάμει επιβλέποντες, οι οποίοι 
έχουν δικαίωμα επίβλεψης Διδακτορικής Διατριβής, σύμ¬ 
φωνα με τα οριζόμενα στο άρθρο 39 του ν.4485/2017 και 
στο άρθρο 8 του παρόντος Κανόνι σμού. Η παραπάνω 
ανάρτηση γίνεται μετά από έγκριση της Συνέλευσης του 
Τμήματος, η οποία λαμβάνει υ πόψη της τις προτάσεις 
των οικείων Τομέων για τα γνωστικά αντικείμενα που 
τους αφορούν. Με την παραπά νω ανάρτηση ορίζονται 
και οι ημερομηνίες υποβολής αιτήσεων από τους/τις 
υποψήφιους/ες για εκπόνηση διδακτορικής διατριβής. 

- Ο/Η ΥΠΟΨΗΦΙΟΣ/Α 

2. Ο/Η υποψήφιος/α υποβάλλει, στις ημερομηνίες που 
προβλέπονται απάτην ανάρτηση θεμάτων, σχετική αίτη¬ 
ση στη Γραμματεία του Τμήματος. Στην αίτηση αναγρά¬ 
φεται το γνωστικό αντικείμενο στο οποίο αναφέρεται η 
αίτηση, ο προτεινόμενος τίτλος, η προτεινόμενη γλώσσα 
εκπόνησης και συγγραφής, η οποία μπορεί να είναι η 
ελληνική ή η αγγλική, καθώς και ο/η προτεινόμενος/η 
ως επιβλέπων/ουσα της Διδακτορικής Διατριβής. 

3. Η αίτηση συνοδεύεται από: α) αναλυτικό βιογρα- 
φικό σημείωμα του/της υποψηφίου/φιας β) προσχέδιο 
διδακτορικής διατριβής, που περιγράφει συνοπτικά το 
σκοπό, τη μεθοδολογία και τα αναμενόμενα αποτελέ¬ 
σματα γ) αντίγραφα τίτλων σπουδών και δ) δύο συστα¬ 
τικές επιστολές. 

-ΤΟ ΤΜΗΜΑ 

4. Η Συνέλευση του Τμήματος, με βάση τη συνάφεια 
των ερευνητικών αντικειμένων των διατριβών, ορίζει 
Τριμελείς Επιτροπές Αξιολόγησης από καθηγητές του 
Τμήματος, ανά κατηγορία των ερευνητικών αντικειμέ¬ 
νων των διατριβών. Η κάθε Επιτροπή εξετάζει τις υπο- 
βληθείσες σχετικές αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α, 
ενώ παράλληλα ενημερώνει τον προτεινόμενο ως επι- 
βλέποντα. 

5. Η Επιτροπή συνεκτιμά κάθε άλλο στοιχείο που συμ¬ 
βάλλει στη διαμόρφωση γνώμης για τον/την υποψή- 
φιο/α, π.χ., τη γνώμη του εν δυνάμει επιβλέποντα, το 
βαθμό πτυχίου, τις βαθμολογίες σε σχετικά μαθήματα, 
συστατικές επιστολές, κ.α. 

6. Κατόπιν, η κάθε Επιτροπή υποβάλει στη Συνέλευ¬ 
ση του Τμήματος εισήγηση με αναλυτικό υπόμνημα, 
στο οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις 
προκειμένου να γίνει δεκτός/η. Επιπρόσθετα, προτείνει 
τον/την επιβλέποντα/ουσα αν αυτός/η δεν έχει προταθεί 
από τον/την υποψήφιο/α. Αν υπάρχουν περισσότεροι/ 
ες υποψήφιοι/εςγια κάποιο θέμα, η επιτροπή οφείλει να 
κατατάξει τους υποψήφιους ανάλογα με τα προσόντα 
τους που αφορούν στην εκπόνηση της διατριβής. 

7. Η Συνέλευση του Τμήματος, συνεκτιμώντας το 
υπόμνημα της Τριμελούς Επιτροπής Αξιολόγησης και 
τη γνώμη του προτεινόμενου επιβλέποντος (ο οποίος 
μπορεί να παραστεί στη Συνέλευση ή να υποβάλλει υπό 
μνήμα), εγκρίνει ή απορρίπτει αιτιολογημένα την αίτηση 
του/της υποψηφίου/ας. Στην εγκριτική απόφαση της 
Συνέλευσης: 

α) Ορίζεται ο Επιβλέπων καθηγητήςτηςΔιδακτορικής 
Διατριβής. 

β) ορίζονται τα υπόλοιπα μέλη της τριμελούς συμβου¬ 
λευτικής επιτροπής μετά από πρόταση του επιβλέποντος 

β) εγκρίνεται ο τίτλος του θέματος της Διδακτορικής 
Διατριβής που προτείνει ο επιβλέπων και ο οποίος μπο¬ 
ρεί να εξειδικευτεί στη συνέχεια, σύμφωνα με το άρθρο 
4, παρ. 5 του Κανονισμού. 

γ) ορίζεται η γλώσσα εκπόνησης και συγγραφής της 
Διδακτορικής Διατριβής. 

δ) ορίζονται (εφόσον κρίνεται απαραίτητο) τα μαθή¬ 
ματα που πρέπει να παρακολουθήσει ή/και να εξετα¬ 
στεί ο υποψήφιος, σύμφωνα με το άρθρο 5.2, παρ. 8, 
του Κανονισμού. 

8. Με την παραπάνω εγκριτική απόφαση, ο/η αϊτών/ 
ούσα θεωρείται υποψήφιος/α διδάκτορας του Τμήμα 
τος Φυσικής. 

Άρθρο 8. 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
οι καθηγητές (α' βαθμίδας, αναπληρωτές και επίκουροι) 
του Τμήματος Φυσικής του ΑΠΘ ή άλλου Α.Ε.Ι. ή ερευ¬ 
νητές Α', Β' ή Γ' βαθμίδας από ερευνητικά κέντρα του 
άρθρου 13Α του ν.4310/2014 συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν.4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο/η επιβλέπων/ουσα και δύο ακόμη καθηγητές 
α' βαθμίδας, αναπληρωτή ή επίκουρου από το Α.Π.Θ. 


ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση Διδακτορική Διατριβή. Ως μέλη 
της Τριμελούς Συμβουλευτικής Επιτροπής είναι δυνατόν 
να ορίζονται μέλη ΔΕΠ οι οποίοι είναι σε άδεια. 

4. Στην Τριμελή Συμβουλευτική Επιτροπή μετέχει 
τουλάχιστον ένας (1) μέλος ΔΕΠ του Τμήματος Φυσικής. 
Κάθε μέλος ΔΕΠ του τμήματος Φυσικής μπορεί να επι¬ 
βλέπει μέχρι πέντε (5) το πολύ υποψήφιες/ους διδάκτο¬ 
ρες ή το ανώτερο οκτώ (8) εφόσον τουλάχιστον τρεις (3) 
περιπτώσεις αναφέρονται σε διατριβές με συνεπίβλεψη. 

5. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν 
αίτησης του/της υποψήφιου/ας διδάκτορα με τη σύμφω¬ 
νη γνώμη του/της νέου/ας προτεινόμενου/ης επιβλέπο- 
ντος/ουσας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος/ουσας, ακόμη και 
καθ' υπέρβαση του μέγιστου αριθμού υποψήφιων δι¬ 
δακτόρων που επιβλέπουν. 

6. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα του οικείου Α.Ε.Ι. ή συνταξιοδοτηθεί, 
συνεχίζει να τελεί χρέη επιβλέποντος/ουσας των Διδα¬ 
κτορικών Διατριβών που έχει αναλάβει, και ο τίτλος απο- 
νέμεται από το Α.Ε.Ι., στο οποίο ανήκει το Τμήμα, όπου 
ξεκίνησε η εκπόνηση της Διδακτορικής Διατριβής. 

7. Η Γραμματεία του Τμήματος οφείλει να αναρτήσει 
στον διαδικτυακό τόπο του Τμήματος, στην ελληνική 
και αγγλική γλώσσα, το όνομα του/της Υποψήφιου/ας 
Διδάκτορα, τον τίτλο και περιληπτικό προσχέδιο της Δι¬ 
δακτορικής Διατριβής, το όνομα του/της επιβλέποντος/ 
ουσας και των άλλων μελών τηςΤριμελούς Συμβουλευ¬ 
τικής Επιτροπής. 

8. Στις δημοσιεύσεις οι οποίες γίνονται στο πλαίσιο 
της έρευνας της διδακτορικής διατριβής θα πρέπει να 
δηλώνεται από τον/την υποψήφιο/α η διεύθυνση του 
Τ μήματος Φυσικής. Ο/Η υποψήφιος/α μπορεί να δηλώνει 
και ως δεύτερη διεύθυνση τον Οργανισμό στον οποίο 
εργάζεται ή συνεργάζεται κατά τη διάρκεια της εκπόνη¬ 
σης ή να κάνει σχετική αναφορά σε αυτόν στο κείμενο 
της δημοσίευσης. 

Άρθρο 9. 

Εκπόνηση Διδακτορικής Διατριβής με Συνεπίβλεψη 

1. Το Τμήμα Φυσικής είναι δυνατό να συνεργάζεται, 
σύμφωνα με όσα προβλέπονται στο άρθρο 43 του 
ν.4485/2017, με Τμήματα ΑΕΙ της ημεδαπής, με ερευ¬ 
νητικά κέντρα και ινστιτούτα του άρθρου 13Α του 

ν.4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών, για την 
εκπόνηση διατριβών με συνεπίβλεψη.Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται. 

2. Το Τμήμα Φυσικής είναι δυνατό επίσης να συνεργά¬ 
ζεται με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη.Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η απόφαση του Υπουργού Παιδείας, Έρευνας και Θρη¬ 
σκευμάτων με αριθμό 41931 /Ζ1 /13-3-2018 (ΦΕΚ 972/ 
τ.Β'/19-3-2018). 

3. Στις δημοσιεύσεις οι οποίες γίνονται στο πλαίσιο 
της έρευνας της διδακτορικής διατριβής θα πρέπει να 
δηλώνεται από τον/την υποψήφιο/α η διεύθυνση του 
Τμήματος Φυσικής, στο οποίο εκπονείται η διατριβή. 
Ο/Η υποψήφιος/α μπορεί να δηλώνει και ως δεύτερη 
διεύθυνση το συνεργαζόμενο Τμήμα ή Οργανισμό ή να 
κάνει σχετική αναφορά στο κείμενο της δημοσίευσης. 

Άρθρο 10. 

Διαδικασία Εκπόνησης 

1. Η διδακτορική διατριβή εκπονείται στοΤμήμα Φυσι¬ 
κής. Ένα μέρος της έρευνας της Διδακτορικής Διατριβής 
μπορεί να πραγματοποιείται και σε άλλα αναγνωρισμέ¬ 
να Πανεπιστήμια ή Ερευνητικά κέντρα της ημεδαπής ή 
αλλοδαπής. Εάν ο επιβλέπων ανήκει σε άλλο Πανεπι¬ 
στήμιο ή Ερευνητικό κέντρο τότε το μεγαλύτερο μέρος 
της έρευνας της διατριβής μπορεί να γίνεται στο Πανε¬ 
πιστήμιο ή το Ερευνητικό κέντρο του επιβλέποντος.Το 
γεγονός αυτό όμως δεν αναιρεί τις υποχρεώσεις του/ 
της υποψήφιου/ας προς το Τμήμα Φυσικής, το οποίο 
ανέθεσε την εκπόνηση της διατριβής. 

2. Η Τριμελής Συμβουλευτική Επιτροπή συνεργάζεται 
με τον/την υποψήφιο/α διδάκτορα, τον καθοδηγεί, τον 
εκπαιδεύει, και παρακολουθεί την εκπόνηση της διδα¬ 
κτορικής διατριβής σε όλα τα διαδοχικά στάδιά της. Στην 
περίπτωση που παρουσιαστούν σοβαρά προβλήματα 
στην εκπόνηση της Διδακτορικής Διατριβής η Τριμελής 
Συμβουλευτική Επιτροπή ενημερώνει τη Συνέλευση του 
Τμήματος, η οποία αποφασίζει τα συγκεκριμένα μέτρα 
που πρέπει να ληφθούν. 

3.0/Η υποψήφιος/α διδάκτορας, κατ'έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής ή όπως ορίζει το άρθρο 5.2.2 του παρόντος 
κανονισμού και υποβάλλει εγγράφως σε αυτή αναλυτικό 
υπόμνημα σχετικά μετηνπρόοδοτηςΔιδακτορικήςτου 
Διατριβής. 

4. Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και της έκθεσης προόδου της 
επιτροπής, καταχωρούνται στον ατομικό φάκελο του/ 
της υποψηφίου/ας διδάκτορα. 


5. Η έκθεση προόδουτηςΤριμελούςΣυμβουλευτικής 
Επιτροπής θα πρέπει να κατατίθεται τον μήνα Ιούνιο στη 
Γραμματεία του Τμήματος. Δεν υπάρχει υποχρέωση κα¬ 
τάθεσης του αναλυτικού υπομνήματος και της έκθεσης 
προόδου αν δεν έχουν παρέλθει τουλάχιστον 6 μήνες 
από την έναρξη της Διδακτορικής Διατριβής. Η έκθεση 
περιγράφει συνοπτικά την ερευνητική δραστηριότητα 
του υποψήφιου κατά το προηγούμενο έτος, τις συμμε¬ 
τοχές του σε ημερίδες ή συνέδρια, τις δημοσιεύσεις του 
και ότι άλλο κρίνεται απαραίτητο ή ορίζεται από τη Συ¬ 
νέλευση του Τμήματος. Με βάση τα παραπάνω θα πρέπει 
η Τριμελής Συμβουλευτική Επιτροπή να διαπιστώνει με 
σαφήνεια τη θετική ή αρνητική πρόοδο του/της υποψή¬ 
φιου/ας (θετική ή αρνητική έκθεση, αντίστοιχα). 

6. Σε περίπτωση εκπρόθεσμης κατάθεσης της έκθεσης 
προόδου, αυτή θα γίνεται δεκτή μόνο με απόφαση της 
Συνέλευσης του Τμήματος και βάσει τεκμηριωμένης αι¬ 
τιολόγησης από την Τριμελή Συμβουλευτική Επιτροπή. 
Παράλειψη κατάθεσης της έκθεσης μετά την πάροδο 
ενός έτους από την ημερομηνία υποχρέωσης κατάθε¬ 
σης, δεν θα γίνεται δεκτή και θα ισοδυναμεί με κατάθεση 
αρνητικής έκθεσης εκτός εάν αποφασίσει διαφορετικά η 
Συνέλευση του Τμήματος μετά από τεκμηριωμένη γρα¬ 
πτή εισήγηση και αίτημα τηςΤριμελούςΣυμβουλευτικής 
Επιτροπής. 

7. Ένα μέρος των αποτελεσμάτων της διδακτορικής 
διατριβής πρέπει να δημοσιεύεται σε διεθνή περιοδικά 
με κριτές ή πρακτικά εθνικών και διεθνών συνεδρίων 
με κριτές. Στη δημοσίευση μπορεί να συμμετέχει ο επι- 
βλέπων, ή και μέλη της τριμελούς συμβουλευτικής επι¬ 
τροπής ή άλλοι επιστήμονες, εφόσον έχουν ουσιαστική 
συμβολή στη διεξαγωγή της έρευνας. Η διδακτορική 
διατριβή δεν μπορεί να θεωρηθεί ολοκληρωμένη και να 
εγκριθεί η δημόσια παρουσίασή της χωρίς τη δημοσί¬ 
ευση τουλάχιστον μιας εργασίας με αποτελέσματα της 
διδακτορικής διατριβής σε έγκριτο διεθνές περιοδικό και 
με πρώτο συγγραφέα τον υποψήφιο. Σε περιπτώσεις που 
αυτό δεν είναι δυνατό για ειδικούς λόγους, η Τριμελής 
Συμβουλευτική Επιτροπή μετά από τεκμηριωμένη αιτιο¬ 
λόγηση μπορεί να ζητήσει εξαίρεση από τον παραπάνω 
κανόνα, η οποία πρέπει να εγκριθεί από τη Συνέλευση 
του Τμήματος. 

Άρθρο 11. 

Διαδικασία Δημόσιας Υποστήριξης και 

Αξιολόγηση Διδακτορικής Διατριβής 

1. Μετά την ολοκλήρωση της έρευνας της Διδακτορι¬ 
κής Διατριβής και με τη σύμφωνη γνώμη τηςΤριμελούς 
Συμβουλευτικής Επιτροπής, ο/η υποψήφιος/α ξεκινάει τη 
συγγραφή της Διδακτορικής Διατριβής. Με την ολοκλή¬ 
ρωση της συγγραφής, ο/η υποψήφιος/α διδάκτορας υπο¬ 
βάλλει αίτηση στηνΤριμελή Συμβουλευτική Επιτροπή, με 
κοινοποίηση στη Γραμματεία του Τμήματος, για δημόσια 
υποστήριξη και αξιολόγησή της. Η παραπάνω αίτηση 
δεν μπορεί να υποβληθεί ή να εγκριθεί εάν ο/η υποψή¬ 
φιος/α δεν έχει εκπληρώσει τις υποχρεώσεις του που 
περιγράφονται στο άρθρο 5.2 και στο άρθρο 10 παρ. 7 
του παρόντος κανονισμού. 

2. Η Τριμελής Συμβουλευτική Επιτροπή, αποφασίζει 
την έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση και την υποβάλει στον Πρόεδρο του Τμήματος. 
Στην Εισηγητική Έκθεση αποτυπώνεται συνοπτικά το 
ερευνητικό μέρος της διατριβής, οι σημαντικότερες δρα¬ 
στηριότητες και επιτεύγματα του/της υποψηφίου/φίας 
κατά τη διάρκεια εκπόνησης της διδακτορικής διατρι¬ 
βής και προτείνεται ο ορισμός Επταμελούς Εξεταστικής 
Επιτροπής για τον/την υποψήφιο/φιας διδάκτορα. Εάν 
η Τριμελής Συμβουλευτική Επιτροπή δεν εγκρίνει την 
αίτηση του/της υποψηφίου/φιας διδάκτορα, παρέχει 
αναλυτικές επιστημονικές παρατηρήσεις και προτάσεις 
για βελτιώσεις, καθώς και χρονοδιάγραμμα υλοποίησης. 

3. Η Συνέλευση τουΤμήματος, μετά την κατάθεση της 
Εισηγητικής Έκθεσης της Τριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
της Τριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ.2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα- 
κτορικήςΔιατριβής. ΗΤριμελήςΣυμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

4. Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη της Τριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ.2 β' 
εδάφιο του ν. 4485/2017. Επίσης ο Επιβλέπων Καθηγητής 
της διατριβής ορίζεται ως Πρόεδρος της επταμελούς 
εξεταστικής επιτροπής εκτός και εάν αποφασίσει δια¬ 
φορετικά η Συνέλευση τουΤμήματος.Τα αφυπηρετήσα¬ 
ντα μέλη δικαιούνται να παρευρεθούν στη διαδικασία 
δημόσιας παρουσίασης και αξιολόγησης με δικαίωμα 
λόγου, χωρίς όμως δικαίωμα ψήφου. Καθηγητές οι οποίοι 
βρίσκονται σε άδεια, δύνανται να συμμετέχουν ως μέλη 
της Επταμελούς Εξεταστικής Επιτροπής. 

5. Ο/Η υποψήφιος/α οφείλει να παραδώσει αυτοπρο¬ 
σώπως ή να αποστείλει αντίγραφο του κειμένου της 
Διδακτορικής Διατριβής συνοδευόμενο από σύντομο 
βιογραφικό σημείωμα σε κάθε μέλος της Επταμελούς 
Εξεταστικής Επιτροπής. Το αντίγραφο μπορεί να είναι 
σε ψηφιακή μορφή ή έντυπη ανάλογα με την επιθυμία 
του μέλους της επιτροπής. 

6. Μετά την παράδοση του κειμένου της διατριβής, 
με ευθύνη της Τριμελούς Συμβουλευτικής Επιτροπής 
ορίζεται ο χώρος και η ημερομηνία υποστήριξης της 
διατριβής μεταξύ 15 και 60 ημερών απάτην ημερομηνία 
παράδοσης της διατριβής στα μέλη της Επταμελούς Εξε¬ 
ταστικής Επιτροπής. Ο χώρος και η ημερομηνία γνωστο¬ 
ποιούνται στον Πρόεδρο του Τμήματος ο οποίος αναρτά 
σχετική ανακοίνωση στο δικτυακό τόπο του Τμήματος 
και ενημερώνει τους καθηγητές του Τμήματος. 

7. ΗΤριμελήςΣυμβουλευτική Επιτροπή και ο/η υποψή¬ 
φιος/α διδάκτορας φροντίζουν ώστε η δημόσια παρου¬ 
σίαση της διατριβής να είναι μια καλά προετοιμασμένη 


εκδήλωση που να προάγει την ερευνητική και εκπαι¬ 
δευτική δραστηριότητα του Τμήματος. Τη διαδικασία 
συντονίζει ο Πρόεδρος της Επταμελούς Εξεταστικής 
Επιτροπής. 

8. Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, ενώπιον της Επταμε¬ 
λούς Εξεταστικής Επιτροπής με προφορική παρουσίαση 
διάρκειας περίπου 45 λεπτών. Η διαδικασία της δημόσιας 
υποστήριξης προϋποθέτει τη φυσική παρουσία τουλάχι¬ 
στον τεσσάρων (4) μελών της Επταμελούς Εξεταστικής 
Επιτροπής, ενώ τα λοιπά μέλη μπορούν να συμμετέχουν 
με φυσική παρουσία ή μέσω τηλεδιάσκεψης. 

9. Με το πέρας της παρουσίασης του υποψήφιου και 
με τη σύμφωνη γνώμη της Επταμελούς Εξεταστικής Επι¬ 
τροπής είναι δυνατό να υποβληθούν ερωτήσεις από το 
ακροατήριο. Η διάρκεια ερωτήσεων/απαντήσεων δεν 
μπορεί να υπερβαίνει συνολικά τα 10 λεπτά. Στη συνέχεια 
το ακροατήριο αποχωρεί και ο/η υποψήφιος/α απαντά 
σε ερωτήσεις των μελών της Επταμελούς Εξεταστικής 
Επιτροπής. Η όλη αυτή διαδικασία δεν επιτρέπεται να 
υπερβαίνει τις δυο (2) ώρες. 

10. Στη συνέχεια ο/η υποψήφιος/α αποχωρεί και η 
Επταμελής Εξεταστική Επιτροπή συσκέπτεται, χωρίς 
την παρουσία τρίτων αλλά μαζί με τα αφυπηρετήσαντα 
μέλη της τριμελούς συμβουλευτικής επιτροπής που αντι- 
καταστάθηκαν και επιθυμούν να έχουν λόγο, και κρίνει 
τη διατριβή ως προς την ποιότητα, την πληρότητα, την 
πρωτοτυπία και τη συμβολή της στην επιστήμη. Επίσης, 
λαμβάνει υπόψη της και τις δημοσιεύσεις αποτελεσμά¬ 
των της διατριβής σε επιστημονικά περιοδικά και συνέ¬ 
δρια. Με βάση αυτά τα κριτήρια διατυπώνει την τελική 
της κρίση και αξιολογεί τη διατριβή. 

11. Η εγκριθείσα διδακτορική διατριβή αξιολογείται 
με την ακόλουθη κλίμακα: 

α) Άριστα με διάκριση 

β) Άριστα 

γ) Δίαν Καλώς 

δ) Καλώς 

12. Η βαθμός αποφασίζεται με απόλυτη πλειοψηφία 
των παρόντων μελών. Σε περίπτωση ισοψηφίας υπερι¬ 
σχύει η ψήφος του Προέδρου της Επταμελούς Εξετα¬ 
στικής Επιτροπής. Για την απονομή βαθμού «Άριστα με 
διάκριση» απαιτείται: α) η προσκόμιση υποστηρικτικής 
επιστολής της διεθνούς απήχησης δημοσιευμένου έργου 
της διατριβήςτου/της υποψήφιου/ας από δύο διακεκριμέ¬ 
νους επιστήμονες (καθηγητές ή ερευνητές α'βαθμίδας) 
της αλλοδαπής στο γνωστικό αντικείμενο της διατριβής, 
οι οποίοι ορίζονται από τηνΤριμελή Συμβουλευτική Επι¬ 
τροπή β) ομόφωνη συμφωνία και των επτά μελών της 
Επταμελούς Εξεταστικής Επιτροπής και γ) η έγκριση της 
Συνέλευσης του Τμήματος. 

13. Η Διδακτορική Διατριβή εγκρίνεται με πλειοψηφία 
τουλάχιστον πέντε (5) μελών της Επταμελούς Εξεταστι¬ 
κής Επιτροπής. Η περάτωση της διδακτορικής διατρι¬ 
βής βεβαιώνεται με τη σύνταξη σχετικού Πρακτικού, το 
οποίο υπογράφεται από όλα τα συμμετέχοντα στη δια¬ 
δικασία της αξιολόγησης της διατριβής μέλη της Επτα¬ 
μελούς Εξεταστικής Επιτροπής και διαβιβάζεται δια της 
Γραμματείας, στη Συνέλευση τουΤμήματος. 

14. Η Επταμελής Εξεταστική Επιτροπή μπορεί να ζη¬ 
τήσει από τον/την υποψήφιο/α περιορισμένης έκτασης 
βελτιώσεις στο κείμενο της διατριβής. Το τελικό κείμενο 
της διατριβής κατατίθεται στην κεντρική βιβλιοθήκη του 
ΑΠΘ και στο Εθνικό Κέντρο Τεκμηρίωσης (ΕΚΤ). Η βιβλιο¬ 
θήκη εκδίδει βεβαίωση παραλαβής της διατριβής και 
βεβαίωση ότι δεν οφείλονται βιβλία που είχε δανειστεί 
ο/η υποψήφιος/α. Η βεβαίωση της Βιβλιοθήκης και το 
πρακτικό της Επταμελούς Εξεταστικής Επιτροπής κατα¬ 
τίθενται στην Γραμματεία του Τμήματος Φυσικής. Με την 
ολοκλήρωση της παραπάνω διαδικασίας η Γραμματεία 
του Τμήματος Φυσικής μπορεί να χορηγεί πιστοποιητικό 
με το οποίο βεβαιώνεται η επιτυχής περάτωση της εκ¬ 
πόνησης της διδακτορικής διατριβής και της δοκιμασίας 
του/της υποψήφιου. 

Άρθρο 12. 

Αναγόρευση και Καθομολόγηση Διδακτόρων 

1. Σε δημόσια Συνεδρίαση τουΤμήματος, ο Πρόεδρος 
θέτει υπόψη του Σώματος της Συνέλευσης το πρακτικό, 
που πιστοποιεί την επιτυχή ολοκλήρωση της διαδικασίας 
προφορικής παρουσίασης και αξιολόγησης της Διδα¬ 
κτορικής Διατριβής και ακολουθεί η αναγόρευση και 
καθομολόγηση του/της υποψηφίου/ας σε Διδάκτορα 
τουΤμήματος Φυσικής. Στη Συνεδρίαση παρίσταται ο/η 
Πρύτανης/νις ή ο/η Αντιπρύτανης/νις, ενώ μπορεί να 
παρίσταται και ο/η Κοσμήτορας. 

2. Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα πρότυπα σχετικών αποφάσεων 
της Συγκλήτου ΑΠΘ 1 . 

3. Η τελετή διενεργείται τρεις (3) φορές ανά ακαδη¬ 
μαϊκό έτος με απόφαση του Προέδρου του Τμήματος. 

4. Στον/Στην Διδάκτορα χορηγείται Αντίγραφο Διδα¬ 
κτορικού Διπλώματος. Το Διδακτορικό Δίπλωμα (μεμ¬ 
βράνη), υπογράφεται από τον/την Πρύτανη, τον/την 
Πρόεδρο και τον/την Προϊστάμενο/η της Γραμματείας 
τουΤμήματος και φέρει τη σφραγίδα του ΑΠΘ. 

Άρθρο 13. 

Λόγοι Διαγραφής 

1. Η Συνέλευση του Τμήματος Φυσικής, μετά από αι¬ 
τιολογημένη εισήγηση της Τριμελούς Συμβουλευτικής 
Επιτροπής ή μετά την ανεπαρκή πρόοδο του/της υπο¬ 
ψήφιου/ας, η οποία τεκμηριώνεται από δύο συνεχόμενες 
αρνητικές εκθέσεις προόδου, μπορεί να διαγράψει τον/ 
την Υποψήφιο/α Διδάκτορα από τα Μητρώα υποψηφίων 
διδακτόρων σύμφωνα με την εξουσιοδοτική διάταξη του 
ν. 4485/2017, άρθρο 45, παρ. 2, εδάφιο στ. Στην απόφα¬ 
ση τεκμηριώνονται οι λόγοι διαγραφής. 

2. Η λογοκλοπή ή η παράληψη αναφοράς, όπως καθο¬ 
ρίζεται στο άρθρο 15, του κανονισμού μπορεί να απο- 
τελέσει λόγο διαγραφής του/της υποψήφιου/ας από τα 
Μητρώα υποψηφίων διδακτόρων. 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ». 


3. Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14. 

Λογοκλοπή/Παράλειψη αναφοράς 

σε χρησιμοποιηθείσα βιβλιογραφία 

Καταθέτοντας οποιαδήποτε διδακτορική διατριβή, ο/η 
υποψήφιος/α διδάκτορας υποχρεούται να αναφέρει αν 
χρησιμοποίησε μερικώς ή πλήρωςτο έργο ή τις απόψεις 
άλλων. Η αντιγραφή θεωρείται σοβαρό ακαδημαϊκό πα¬ 
ράπτωμα. Λογοκλοπή θεωρείται η αντιγραφή εργασίας 
άλλου/ης, καθώς και η χρησιμοποίηση εργασίας άλλου/ 
ης δημοσιευμένης ή μη-χωρίςτη δέουσα αναφορά. Επί¬ 
σης η παράθεση οποιοσδήποτε υλικού τεκμηρίωσης, 
ακόμη και από μελέτες που συμμετέχει ο/η υποψήφιος/ 
ας, χωρίς σχετική αναφορά στοιχειοθετούν λογοκλοπή. 
Ειδικότερες περιπτώσεις που στοιχειοθετούν λογοκλοπή 
είναι στην αρμοδιότητα της Επιτροπής Δεοντολογίας 
του Ιδρύματος. Κάθε περίπτωση λογοκλοπής μπορεί να 
στοιχειοθετήσει απόφαση της Συνέλευσης του Τμήματος 
για διαγραφή του/της υποψήφιου/ας διδάκτορα. 

Οποιοδήποτε παράπτωμα ή παράβαση της ακαδημα¬ 
ϊκής δεοντολογίας παραπέμπεται στη Συνέλευση του 
Τμήματος και μπορεί να στοιχειοθετήσει διαγραφή του/ 
της υποψήφιου/ας. Ως παραβάσεις θεωρούνται και τα 
παραπτώματα της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από τον/την υποψήφιο/α διδάκτορα κατά τη συγγραφή 
εργασιών προς δημοσίευση και ότι άλλο προβλέπεται 
στο π.δ. 160/2008, άρθρο 23 και σε κάθε κείμενη νο¬ 
μοθεσία. 

Άρθρο 15. 

Πνευματικά Δικαιώματα 

Τα πνευματικά δικαιώματα της Διδακτορικής Διατρι¬ 
βής ανήκουν στον/στην διδάκτορα και προστατεύονται 
με το ν. 2121/1993: «Πνευματική ιδιοκτησία, συγγενή 
δικαιώματα πολιτιστικά», όπως ισχύει και από κάθε 
άλλη σχετική επίκαιρη νομοθεσία. Τα πνευματικά δικαι¬ 
ώματα των δημοσιευμένων ή όχι αποτελεσμάτων της 
διατριβής, εφόσον αυτή αποτελεί προϊόν συνεργασίας 
του υποψήφιου/ας διδάκτορα με τον επιβλέποντα ή τα 
μέλη της τριμελούς συμβουλευτικής επιτροπής ή άλλους 
επιστήμονες, ανήκουν και στα συνεργαζόμενα φυσικά 
πρόσωπα σύμφωνα με την επιστημονική δεοντολογία. 
Τα φυσικά αυτά πρόσωπα έχουν και τα πνευματικά 
δικαιώματα των δημοσιευμένων αποτελεσμάτων της 
διατριβής σε επιστημονικά περιοδικά. Επίσης, τα πιθανά 
δικαιώματα ευρεσιτεχνίας ή εμπορικής εκμετάλλευσης 
της διατριβής, προστατεύονται από το ν.2121/1993 περί 
πνευματικής ιδιοκτησίας και ανήκουν στο διδάκτορα, 
στον επιβλέποντα και στα μέλη της τριμελούς συμβου¬ 
λευτικής επιτροπής, καθώς και στο Τμήμα Φυσικής του 
Α.Π.Θ. 

Άρθρο 16. 

Μεταβατικές διατάξεις 

Ι.Όλοι/ες οι υποψήφιοι/ες διδάκτορες τουΤμήματος 
μετά την έγκριση και δημοσίευση του παρόντος Κανό- 

νισμού Διδακτορικών Σπουδών, εντάσσονται στις δια¬ 
τάξεις του ν.4485/2017 και του παρόντος Κανονισμού. 

2. Όσοι/ες υποψήφιοι/ες διδάκτορες έχουν υπερβεί 
την ανώτατη διάρκεια εκπόνησης διδακτορικής διατρι¬ 
βής, μετά την έγκριση και δημοσίευση του παρόντος 
κανονισμού, υποχρεούνται στην ολοκλήρωσή της το 
αργότερο εντός δύο (2) ετών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Απριλίου 2018 
Ο Πρύτανης κ.α.α. 

Ο Αντιπρύτανης Έρευνας και Συντονισμού 
ΘΕΟΔΩΡΟΣ ΛΑΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)Γη35ί6ΐ·.θ1(4>6ί.αΓ 











